ભાગેડુંઓ વિજય માલ્યા, નિરવ મોદી અને મેહુલ ચોક્સીએ જગાવેલા દેશવ્યાપી ઉહાપોહ વચ્ચે એનડીએ સરકારે વિદેશી ન્યાયક્ષેત્રના પાલવમાં સંતાયેલા અપરાધીઓને પાછા લાવવા અને ભારતીય કાનૂની પ્રક્રિયાઓના છટકબારા દૂર કરવા તેમજ ચૂંટણી પહેલાના વર્ષમાં આબરૂ બચાવવા માટે 31મી જુલાઇ 2018ના રોજ એક નવો કાયદો-ફ્યુજિટિવ ઇકોનોમિક ઓફેન્ડર્સ એક્ટ (એફઇઓએ), 2018 અમલમાં લાવી છે. જોકે, સરકાર આ નવા કાનુનના ખાસ કરીને બિન-અદાલતી સંપત્તિ જપ્તીની જોગવાઈ જેવા પ્રતિબંધક મૂલ્યો પર વધુ મુશ્તાક છે. જોકે તેનો અમલ છેતરામણો છે.